**220815**

**Әке сүйіспеншілігі туралы**

***«Ал ата-аналар, балаларыңа шектен тыс ұрыспаңдар, керісінше, ақылмен жөн сілтеп, Иемізбен жүргендерге лайықты тәрбиелеңдер!»***

***(Ефестіктерге 6:4)***

Роберт Ноулз балаларға дұрыс құндылықтарды үйрету формуласын біледі деп ойлады. Ол баспасөзге ата-анасы баланы жақсы көрсе, онымен көп уақыт өткізсе, оны пайдалы іс-шараларға қатыстырса және білім алуға көмектессе, баланың жақсы адам болып өсетініне шынымен сенімді екенін айтты. Ол: «Осындай күшті формуламен 17 жыл бойы өмір сүргеннен кейін, кенеттен менің мінсіз жоспарыма бірдеңе болды. Мен кісі өлтірушінің әкесі екенімді білдім».

«Не болды?» деп ойлап отырған шығарсыздар. Ноулздың ұлы 16 жасар қызды өлтіргені үшін кінәсін мойындап, 25 жылға бас бостандығынан айырылды. Әкесі: «Сол кезде басымнан өткен қиындықты тіпті елестете алмайсыздар шығар. Өмір бойы сеніп жүрген нәрселердің бәрі бір уақытта жүрегіңізден жұлынып алған сияқты болып көрінді. Баламды тәрбиелеуде қай жерде қателік жібердім?» деп айтқан еді.

Бірде-бір ата-ана Роберт Ноулздың айтқанын жеңіл желпі қабылдай алатындай өзіне сондай сенімді болуға батылы бармайтын шығар. Бірақ бір сұрақ қала береді: «Бала тәрбиесінде қандай қателік жіберілді? Баланың ісі ата-анасының үйреткен нәрсесіне қарама қайшы болып келуіне не себеп болды екен?»

Бір нәрсеге нақты сенімді бола аласыз. Әрбір ата-ана, ол не істесе де, әдейі дұрыс құндылықтар жүйесін жеткізуге тырысқан ата ана болсын, сондай-ақ балаларына өз жолымен жүруге және өздеріне ұнайтын нәрсені жасауға мүмкіндік беретін ата-ана болсын, өз баласына белгілі бір құндылықтар жүйесін жеткізеді.

Баланың құндылықтар жүйесіне ең үлкен үлес қосатындар - оның анасы мен әкесі, кем дегенде, ұзақ мерзімді перспективада. Ал ең тікелей әсер ететін топ – бұл оның құрдастар тобы. Баланың құндылықтар жүйесі оның өмірінде болып жатқан нәрселердің жиынтығы болып табылады: олар теледидар мен бұқаралық ақпарат құралдарында көрсетіліп жатқан нәрсе болсын, достарының пікірі немесе қауым мен Құдайдың оның өміріне ықпалы болсын. Үйреткен нәрсесін өз өмірінде қолданып жүрген ата ана, бір нәрсе үйретіп, өзі басқа нәрсе істеп жүрген ата-анаға қарағанда әлдеқайда нәтижелі болады.

Бірақ өз жеке қателерін мойындайтын ата-ана балаларына маңызды сабақ береді: біз күнәларымыз бен қателіктерімізді мойындаған кезде, Көктегі Әкеміз де бізді кешіреді және сол күнәларымызды жеңіп шығуымызға күш береді. Ал, қателіктер жібере отыра өздерін мінсіз деп санайтын ата-ана балаларын екіжүзділікке үйретеді, ал біздің балалар ондайды тез қабылдап алады.

Дегенмен, балалардағы құндылық жүйесін қалыптастыратын ең күшті нәрсе – бұл ата ананың баласының өмірінде қатысуы. Олардың хоббилеріне, бірге демалуға, бірге Киелі кітап оқуға, бірге уақыт өткізуге уақыт бөлу – балаларыңызға ненің маңызды екенін көрсетудің жолы. Бірақ та, «Мен аптасына бір екі сағат баламмен уақыт өткіземін ғой, сол жеткілікті шығар» деп ойламаңыз. Демалыс күндеріндегі бірнеше сағат, дүйсенбіден жұмаға дейін жоқтығыңызды өтей алмайды.

Киелі кітапта «сүйіспеншілік» сөзінің бірінші рет аталуы - әкенің баласына деген сүйіспеншілігі, сондықтан Құдай бізге өте маңызды нәрсені айтып тұрған болуы керек. Баланың өмірінде әртүрлі нәрселер әсер етуі мүмкін, бірақ ешбір адам ешқашан да әкенің орнын толығымен ала алмайды.

Иә, ата аналар бәрін үйретіп, бәрін айтса да, әр баланың өз еркі бар. Оған қарамастан, ата-аналардың көпшілігі, мүмкін Роберт Ноулзды қоса алғанда, балалары өмірде үлкен қателік жібергенде, өздерін кінәлі сезінетін шығар. Балаңызды Жаратқан Иенің тәлім-тәрбиесі мен нұсқауымен тәрбиелеудің Киелі кітаптағы тапсырмасын орындаңыз, содан кейін Құдайға Өз жұмысын балаңыздың жүрегінде жасауына мүмкіндік беріңіз. Сіз өз жұмысыңыздың істеп болған соң, қалған жұмысты Құдайға тапсырыңыз.